সুই সম্রাট ওয়েন
সুই সম্রাট ওয়েন (隋文帝; ২১ জুলাই, ৫৪১ – ১৩ আগস্ট, ৬০৪) ছিলেন চীনের সুই সাম্রাজ্যের (৫৮১ – ৬১৮) প্রতিষ্ঠাতা ও প্রথম সম্রাট। তার পারিবারিক নাম ছিল ইয়াং জিয়ান, সিয়ানবেই নাম পালিউরু জিয়ান, এবং ডাকনাম নালুওইয়ান। তিনি বৌদ্ধ ধর্মের অনুসারী ছিলেন এবং তার সাম্রাজ্যে বৌদ্ধ ধর্ম প্রচারের জন্য কাজ করেন। জিন সাম্রাজ্য সময়কালের পর চীনকে পুনরায় একত্রিত করার জন্য তাকে চীনের ইতিহাসের একজন গুরুত্বপূর্ণ শাসক বলে অভিহিত করা হয়। তার শাসনামলে চীনের মহাপ্রাচীর বর্ধিতকরণের কাজ করা হয় এবং গ্র্যান্ড খাল খনন করা হয়।
কিন সাম্রাজ্য
চিন শি হুয়াং প্রথম সার্বভৌম শাসক যিনি চীনকে একত্রিত করে খ্রিস্টপূর্ব ২২১ অব্দে নিজেকে চীনের সম্রাট হিসেবে ঘোষণা দেন। ফলে ঐ বছর থেকে "কিন সাম্রাজ্য" সময়কাল শুরু হয় যা ১৫ বছর স্থায়ী ছিল এবং খ্রিস্টপূর্ব ২৬ অব্দে গৃহযুদ্ধে লিপ্ত হয়ে বিলুপ্ত হয়।